***СЕПТЕМБАР 2020. ГОДИНЕ***

**02.09.2020.г.**

Почетак школске године. Пријем ученика првог разреда.

**04.09.2020.г.**

У петак 04.09.2019. године одржан је састанак са представницима Центра за образовне политике у просторијама школе, а затим и у општини, на којима је договорена даља сарадња. Захваљујући пројекту Заједно ка средњој школи, ученицима је обезбеђена подршка у виду техничке опреме за рад на даљину, а од стране општине финансијска помоћ за куповину месечних карата за превоз ученика.

**10.09.2020.г.**

Одржани први родитељски састанци и конституисан Савет родитеља.

**11.09.2020.г.**

У просторијама нове школске зграде извршена је примопредаја радова. Састанку су присуствовали представници Министарства просвете, науке и технолошког развоја, општине Алексинац, стручног надзора, извођача радова и школе именовани решењем Министра.

**10.09.2020.г.**

Удружење Ромкиња Освит донирало је школи одређену количину дезинфекционих средстава, маски и рукавица у циљу одржавања безбедности деце у школи у име сарадње на пројекту Fair III за младе.

**21.09.2020.г.**

Почетак онлајн обуке за наставнике и сараднике Планирање, спровођење и праћење мера за спречавање осипања ученика, као део реализације пројекта Заједно ка средњој школи, финансиран од старне Песталоци фондације.

**25 - 27.09.2020.г.**

У организацији УР Освит спроведена је обука 2 наставника, чланова тима за спровођење пројекта Fair III за младе, одржана је тродневна обука „Програм Y млади – Иновативни приступ у превенцији родно заснованог насиља и промоцији здравих животних стилова младића и девојака“ у Нишу.